et fi en da da en en da da en it et da en de de da da en en da da en it et da en de de da da da da da da sv da en en en sv da da de da da en da da en da da da da da da da es en hu en sv da da da da da en da da en en da da da da da da da da da da da da da en sv da da da da da en da da en en da da da da da da da da da en sv da da als da da en da da en en da da da da da da da da da da da da en en sv da da da da en da da en en da da da da en da da en en sv da da da da da en da da en en da da da da da da da da gl en da da en en en sv da da da da en da da en en da da da da gl en en sv da da da da en da da en en da da da da da da da da da en da da da da da da en en en da en sv da da da da en da da en en da en da da da da da da da da en da ca da da da da da da en da da en sv da da da da da da en en
Der var hæder og flotte ord på Hotel Skibelund Krat onsdag.
UdviklingVejens turismepris 2022 blev overrakt til ejerparret, Maria Birkholm og Michael Larsen.
De blev sammen med en del af personalet overrasket af en delegation fra UdviklingVejen.
- Jeres håndtering af corona som turismevirksomhed har gjort indtryk på jeres kollegaer i turismeerhvervet. Vi er ikke i tvivl om, at I syntes, det var træls, og omvendt er vi imponerede over, at I har kunnet udvikle nye tiltag og koncepter undervejs, lød det bl.a. fra UdviklingVejens formand, Ole Stubbe, ved overrækkelsen.
(tryk på annoncen og se mere)
Hos Uldalls Jernstøberi i Vejen har man på det seneste måttet løbe ekstra hurtigt som følge af en rekordstor ordrebeholdning, der i 2022 har været otte gange større end normalt.
- Selvom travlheden har smittet positivt af på omsætningen, og antallet af medarbejdere er vokset, har støberiet behov for endnu flere medarbejdere for at kunne følge med efterspørgslen, lyder det i en pressemeddelelse.
Med sine 78 år på bagen har Uldalls Jernstøberi gennemlevet flere energi- og økonomiske kriser, men de seneste tre år med først en global pandemi efterfulgt af en perfekt storm i form af råvaremangel, stigende energipriser og krigen i Ukraine har dog været en helt unik udfordring for støberiet, der har specialiseret sig i komplekse støbejernskonstruktioner- og legeringer i små og mellemstore serier.
På trods af situationen på verdensmarkederne er Uldalls Jernstøberi ifølge salgsdirektør Dion Brun siden begyndelsen af 2020 vækstet.
- På støberiet i Vejen har man måttet løbe ekstra hurtigt for at kunne følge med en rekordstor ordretilgang, der har fået omsætningen for 2021 til at stige med 15 procent sammenlignet med året før. Forventningen til indeværende år er en yderligere fremgang på 20 procent i omsætningen, som således vil blive rekordstor, skrivervirksomheden.
- Da vores kunder – og vores kunders kunder for den sags skyld – sidste år opdagede, at coronapandemien måske ikke havde påvirket dem så meget som forventet, så fik alle travlt med at indhente det forsømte fra 2020. Og siden da har ordrerne nærmest regnet ned over os, siger Dion Bruun.
- Allerede i marts 2021 var ordrebeholdningen fordoblet sammenlignet med samme periode året før, og i oktober 2021 var den vokset til det seksdobbelte af den ordrebeholdning, vi havde i januar. Siden da har tilgangen dog lagt sig på et mere stabilt, men stadig tårnhøjt niveau, der er otte gange så højt, som vi ellers har været vant til. Den fortsatte travlhed kan også aflæses på omsætningen, som i de første fem måneder af 2022 har været mere end 70 procent højere end i samme periode sidste år.
Den rekordstore ordrebeholdning har også udløst en sand jobfest på støberiet, der siden indgangen til 2021 er gået fra 43 til 70 medarbejdere. Men væksten på mere end 60 procent i antallet af medarbejdere er ifølge Dion Brun langt fra nok for at kunne følge med efterspørgslen.
- Vi havde gerne set, at vores kapacitet var blevet fordoblet og måske endda mere end det, men det har simpelthen ikke kunnet lade sig gøre på grund af den ekstremt lave ledighed i det danske samfund, der i øvrigt forsætter med at falde. Udviklingen har betydet, at vi ikke har kunne tilknytte det antal nye medarbejdere, som vi havde forventet, og med den helt unikke situation vi befinder os i lige nu i forhold til efterspørgslen, har de manglende hænder selvfølgelig kunnet mærkes, fortæller han og konstaterer, at der fortsat søges folk.
Når Kiropraktisk Klinik i Vejen er klar til at vise sig frem onsdag eftermiddag, er det med to formål.
Klinikken vil gerne vise de nye lokaler frem, men også vise og demonstrere, hvilke tilbud, der er - hvad patienterne kan hjælpes med.
(tryk på annoncen og se mere)
For et halvt års tid siden flyttede klinikken over på den anden side af hækken til Ådalen 13B i Vejen.
En adresse, der i forvejen var i brug til træning, men der blev mulighed for at leje ekstra lokaler og samle det hele.
- Nu giver vi folk mulighed for at komme ud og se lokalerne og se og prøve, hvad vi tilbyder, fortæller Pernille Kaltoft Petersen, der sammen med Lonni Mauritzen ejer klinikken.
Det har de gjort i henholdsvis 13 og 14 år.
Det er 35 år siden, der kom en kiropraktisk klinik til Vejen, og siden 2005 har den holdt til på Ådalen.
- Vi håber, mange kigger forbi på onsdag, noterer Pernille Kaltoft Petersen.
Klinikken henvender sig til alle aldersklasser og har faktisk også en patient, der er rundet de 100 år.
- Vi har selvfølgelig flest kunder fra lokalområdet, men der kommer også patienter fra f.eks. Lystrup, Tønder og Varde. De hører typisk om os via familiemedlemmer, der opfordrer til at besøge os, lyder det videre.
Kiropraktisk Klinik beskæftiger 14 personer, hvoraf de seks er kiropraktorer.
Der er en fysioterapeut, men her er der faktisk brug for en mere.
Tilbuddene lyder også på bl.a. massage, kranio sakral terapi, ultralydsscanning af bevægeapparatet, nada-behandling, ergoterapi og trivselsvejledning.
(Foto af en del af medarbejderne: migogvejen©)
(tryk på annoncen og se mere)
Skrevet af Leif Christensen
Publiceret: 13. juni 2022
En ny bank er på vej til Vejen.
I hvert fald kortvarigt.
(læs videre under annoncen)
(tryk på annoncen og se mere)
Det er Skjern Bank, der i den kommende uge laver en charmeoffensiv i Vejen.
- Vi får i øjeblikket mange kunder fra Vejen og Vejen kommune, og derfor forsøger vi nu med denne lidt utraditionelle markedsføring, lyder det fra afdelingsdirektør i Skjern Banks afdeling i Bramming, Julian Winkels.
Han fortæller, at der i afdelingen blev drøftet forskellige muligheder for at markedsføre sig i Vejen, og de unge medarbejdere kom med ideen om at lave en midlertidig afdeling.
Det er så lykkedes at låne nogle lokaler på Rådhuspassagen overfor Kvickly.
- Vejen er en spændende by med meget industri og nybyggeri og er i en størrelse, som passer godt til os. Den er lidt i stil med Ølgod og Hørsholm, hvor vi åbnede filialer i år, noterer Julian Winkels overfor migogvejen.
Han vil dog ikke sige, om Skjern Bank har konkrete planer om at etablere en filial i Vejen på et senere tidspunkt. Nu skal interessen vurderes.
- Vi har i forvejen både private kunder og erhvervskunder i Vejen-området, men alle er velkommen til at kigge ind og få en uformel snak om bankforretninger i næste uge, men der kan også aftales tid, lyder det videre.
Bankens afdeling i Bramming har i dag 18 medarbejdere ligeligt fordelt mellem erhvervs- og privatkunder.
Skrevet af Leif Christensen
Publiceret: 12. juni 2022
Området har fået en ny købmand.
Det er den 29-årige Mads Hoffmann, der har overtaget posten som købmand i Løvbjerg i Vejen, hvor han afløser Peter Klavsen, der er skiftet til Løvbjerg i Fredericia.
(læs videre under annoncen)
(tryk på annoncen og se mere)
Mads Hoffmann stammer fra Randers, hvor han gik fra at være flaskedreng til at være afdelingsleder i Føtex, inden han i fire år var ansat i Løvbjerg Trøjborg i Aarhus.
- Jeg var souschef i Trøjborg og fik så tilbuddet om at få min egen butik her i Vejen, og det var et step, jeg ikke ville sige nej til, siger Mads Hoffmann til migogvejen.
Han er meget ny her i området.
- Jeg har intet kendskab til byen, men det skal jeg nok få. Jeg bosætter mig her 1. juli for at lære byen og området at kende.
I starten er selve byen dog ikke det vigtigste:
- Nu gælder det først og fremmest om at lære medarbejderne og butikken at kende, men også kunderne, lyder det videre fra købmanden.
De første kunder har også hilst på ham uden at kende ham.
- Det er en dejlig oplevelse, at kunderne siger hej, når de kommer reelt uden at vide, hvem jeg er. Det ville ikke være sket i Aarhus, konstaterer Mads Hoffmann.
Han glæder sig til at lære kunderne at kende og meldingen er klar:
- De skal have en go' oplevelse, når de kommer her og handler, og som butik skal vi være en integreret del af byen og handelen og er en del af handelsstandsforeningen, fortæller Mads Hoffmann til migogvejen.
Han har været i gang i Vejen i nogle uger og føler sig godt modtaget, og senere inviterer han kunderne ind, så de kan hilse på ham.
Skrevet af Leif Christensen
Publiceret: 31. maj 2022
Murere i 100 år
Mange kiggede forbi, da Bække Murerfirma ApS i eftermiddag bød indenfor.
(læs videre under annoncen)
(tryk på annoncen og se mere)
Det skete for at markere firmaets 100 års jubilæum.
Teltet var rejst i haven, jubilæumsflaget oppe og pølsevognen kørt frem til glæde for kolleger, familie, venner og bekendte.
Vi benyttede lejligheden til at få et foto af firmaets medarbejdere.
migogvejen har tidligere skrevet om Bække Murerfirma:
Skrevet af Leif Christensen
Publiceret: 20. maj 2022
Mellem 75 og 100 unge mennesker har gennem årene fået en hjælpende hånd til at komme tættere på arbejdsmarkedet takket være Betina og Claus Jørgensen.
De driver Boldinggaard Hønseri ved Glejbjerg og er i eftermiddag blevet hædret for deres indsats.
(læs videre under annoncen)
(tryk på annoncen og se mere)
Det skete, da en delegation fra Vejen Kommune besøgte gården for at overrække Vejen Kommunens Virksomhedspris for 2021-2022.
- Vi er glade for, at I har kastet jer over de unge og fået nogle af de allersvageste ind i fællesskabet, påpegede Morten Thorøe (V) ved overrækkelsen.
Han er formand for kommunens udvalg for arbejdsmarked og integration.
Boldinggaard Hønseri håndterer årligt 100.000 dyr.
Der blev i 1995 lagt ud med 10.000 æglæggende høns. I dag er der 48.000, og de har egen opdræt med 50.000 kyllinger.
- Vi har en EGU-elev, der har været her i tre år, og yderligere har vi to flexjobbere og nogle skoleelever, der hjælper med at pakke æg, fortæller Klaus Risbøl Jørgensen til migogvejen.
Samtidig er der en fuldtidsansat til at hjælpe med at holde styr på produktionen af æg, der sælges til Danæg.
- Prisen er en anerkendelse, der giver lyst til at fortsætte arbejdet, noterede Betina Jørgensen.
Tre virksomheder var nomineret til prisen:
Skrevet af Leif Christensen
Publiceret: 12. maj 2022
Fødderne bærer hele kroppen, og derfor er det vigtigt at holde dem i god stand.
(læs videre under annoncen)
(tryk på annoncen og se mere)
Det er Susanne Thomsen klar til at hjælpe med.
Hun går egne veje og har startet Vejen Fodpleje, der holder til i Multicentret på Jacob Gades Alle i Vejen.
- I starten holder jeg åben tirsdag og onsdag, men det skal gerne udvides, fortæller den lægeeksaminerede fodplejer til migogvejen.
Hun hjælper med forskellige fodproblemer som hård hud, revner i hælene, ligtorne og nedgroede negle.
Skrevet af Leif Christensen
Publiceret: 12. maj 2022
Murerfirma i 100 år
Siden firmaet blev etableret for 100 år siden, er millioner og atter millioner af mursten blevet stablet af medarbejderne hos Bække Murerfirma ApS, og fremtiden er altid inde i billedet.
(læs videre under annoncen)
(tryk på annoncen og se mere)
- Det er utroligt vigtigt at uddanne nye murersvende, og derfor har vi altid haft lærlinge. I øjeblikket har vi to piger i lære, hvoraf den ene er en EUX-elev, fortæller indehaver Peter Lykkeskov.
Han glæder sig over, at det er muligt at skaffe lærlinge, og for ham er det vigtigt, at de altid får berøring med de vidt forskellige arbejdsopgaver, der er i murerfaget, og det er der rig mulighed for i Bække Murerfirma.
- Vi laver både små og store opgaver og har også nogle specialopgaver undervejs, noterer Peter Lykkeskov.
Han og medarbejderne har bl.a. haft flere opgaver i kirker og senest været med til etableringen af gulvet ved det store renoveringsarbejde i Vejen Kirke. Han har også været i gang i kirkerne i Jordrup, Bække og Veerst.
- Vi har selvfølgelig flest opgaver lokalt, men vi har lige lagt 200.000 mursten i forbindelse med et skolebyggeri i Rødekro og har i øjeblikket ombygninger og tilbygninger i Veerst, Vejen og Ribe, fortæller den 58-årige Peter Lykkeskov.
Firmaet beskæftiger syv medarbejdere, og de har rigeligt at se til.
Det var Peter Lykkeskovs morfar, Ernst Søndermark, der etablerede murerforretningen for 100 år siden, og han stod bag byggeriet af nogle af de markante bygninger i Bække bl.a. Lindecentret og Dagli’Brugsen.
Siden var det Peter Lykkeskovs morbror, Aksel Søndermark, der tog over, og i næsten 40 år arbejdede han tæt sammen med først et Gesten-firma og senere et Bække firma om byggeri af huse i Ibsø-Huse. Bække Murerfirma ApS, bygger stadig huse og udfører små og store opgaver.
Jubilæet markeres med åbent hus på firmaets adresse på Vorbassevej 4 i Bække fredag 20. maj.
Fakta om Bække Murerfirma ApS:
1922: Etableret af Ernst Søndermark
1951: Overtaget af Aksel Søndermark
1988: Jakob Kruse bliver medejer
1990: Jakob Kruse og Peter Lykkeskov overtager firmaet
2009: Peter Lykkeskov bliver eneejer
Sådan lød den officielle start for murerfirmaet i Bække - en annonce indrykket i avisen.
Skrevet af Leif Christensen
Publiceret: 11. maj 2022
Gør en ekstra indsats
Tre virksomheder bejler til Vejen Kommunes Virksomhedspris for 2021-2022, og det er fra tre vidt forskellige erhverv.
(læs videre under annoncen)
(tryk på annoncen og se mere)
De tre nominerede virksomheder til prisen er:
· Pro-Automatic A/S, Holsted
· Landbrug/Boldinggaard Hønseri v/Klaus Risbøl Jørgensen, Glejbjerg
Prisen uddeles af Udvalget for Arbejdsmarked og Integration til en virksomhed, der har udmærket sig ved at gøre en ekstraordinær indsats for at fremme mangfoldighed og rummelighed på arbejdspladsen.
Vejen Kommune har modtaget syv indstillinger denne gang.
Formand for Udvalget for Arbejdsmarked og Integration, Morten Thorøe (V) siger i en pressemeddelelse:
- Vi har fået indstillinger af et stærkt felt af virksomheder, som på meget forskellig vis til fulde lever op til kriterierne. Vi ved også, at langt de flere virksomheder hver dag yder en stor indsats og bidrager positivt til beskæftigelsesindsatsen og også til en positiv udvikling af erhvervslivet i Vejen Kommune.
Den vindende virksomhed modtager 10.000 kr. til aktiviteter for virksomhedens medarbejdere.
Komitéen, som har stået for udvælgelsen af de tre virksomheder, har følgende begrundelser for valgene:
Virksomheden har samarbejdet med Jobcentret i mange år. Virksomheden har blandt andet vist et stort socialt ansvar i arbejdet med veteraner. Virksomheden udviser engagement i forhold til fastholdelse og har stor fleksibilitet overfor deres medarbejdere.
Virksomheden har bidraget til flere arbejdspladser i Vejen Kommune. Virksomheden fremmer mangfoldighed på arbejdspladsen og udviser et stort engagement.
Der er kort vej fra tanke til handling, når det handler om medarbejdernes trivsel og ændringer i arbejdsopgaver efter evner og helbred.
Landbrug/Boldinggaard Hønseri v/Klaus Risbøl Jørgensen:
Virksomheden har gennem flere år ydet en stor indsats og særligt haft en stor indsats overfor mange unge, der har haft et særligt behov for et skub og for den rette støtte til at komme i beskæftigelse og uddannelse.
Når virksomheden påtager sig opgaven, går de all-in både på det faglige og det sociale.
(I fjor modtog Ældrecenter Blomsterengen i Holsted prisen: Arkivfoto)
Læs mere om overrækkelsen i fjor:
Skrevet af Leif Christensen
Publiceret: 9. maj 2022
Side 4 ud af 33
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing